cyanic-selkie/wikianc huggingface dataset:
אימרה קינסקי
ביוגרפיה
הוא הגיע ממשפחה אינטלקטואלית יהודית מתבוללת. אביו, ארמין קינסקי (1865–1910 לערך), עבד בחברת הביטוח אנקר, ואמו, פאולה שילר (1879–194?), הייתה עקרת בית. בתחילה הם התגוררו בווילה ברחוב אילקה, ואחר כך בכיכר גאבור בתלן. הרצון של אימרה קינסקי הצעיר לתקשר ניכר כבר כסטודנט. הוא כתב וערך עיתון סטודנטים בכתב יד ביחד עם חבריו. משנת 1919 הופיעו כתביו בשם "סקירת ספרים" בכתבי העת "המאה שלנו", ניוגט, "אורורה" ו"סינתזה".
אף על פי שסיים את לימודיו בהצטיינות, היה עליו להפסיק את לימודיו באוניברסיטה עקב החוק נומרוס קלאוזוס, הוא לא התקבל לבית הספר לרפואה גם בפעם השנייה ואף לא הורשה להמשיך ללמוד ביולוגיה. בסופו של דבר הפך למנהל הארכיונים של התאחדות התעשיינים הלאומית ההונגרית (GYOSZ) וטיפל בתכתובות בשפות זרות. על אף שהתכתב בכמה שפות, כתב מחקרים פילוסופיים וספרותיים, הוא מעולם לא הורשה ללמוד באוניברסיטה.
אינפלציה קוסמית
מודל זה פותח על מנת לפתור כמה בעיות שמודל "המפץ הגדול" לבד לא יכול היה להסביר כמו: הומוגניות היקום (כלומר מדוע היקום נראה אחיד מכל נקודת תצפית) והאיזוטרופיות שלו (כלומר מדוע היקום נראה אחיד בכל כיוון).
המודל יכול להסביר מדוע גודלו של פרמטר הצפיפות שווה ל-1, כפי שנמדד.
אימרה קינסקי
ביוגרפיה
בסוף שנות השלושים של המאה העשרים קינסקי, בעל ההכרה הרחבה, היה מודע לסכנות האורבות לו ולמשפחתו. כשהוא מגייס את קשריו, חיפש עבודה בחו"ל, השיג דרכון הגירה עבור משפחתו לניו זילנד, אך בסופו של דבר לא יכלו להחליט להגר. בשנת 1939 הם עברו לאמונה היוונית-קתולית, כדי להתחמק מהחוקים האנטי יהודיים (הדבר לא עזר להם). במסגרת זו היה חובה עליהם לבקר בקביעות בכנסייה, להיות שם בכל יום ראשון למיסה; היה שם כרטיס נוכחות בכנסייה והם היו צריכים להחתים אותו. בגלל החוקים היהודיים פוטר קינסקי מעבודתו. בשנת 1943 הוא נקרא לשירות העבודה מספר פעמים (עבודות כפייה לגברים יהודים עבור הצבא ההונגרי). בנובמבר 1944 הוא שלח את גלויתו האחרונה למשפחתו תחנת הרכבת בפרנצווארוש (רובע 9 של בודפשט). אימרה קינסקי נראה לאחרונה בפלוגת שירות העבודה ההונגרית צועדת לעבר מחנה הריכוז זקסנהאוזן בינואר 1945.
אינפלציה קוסמית
סימוכין לתאוריה זו הגיעו ב-2014, כאשר קבוצת חוקרים מאוניברסיטת הרווארד ואחרות, הצליחה לזהות באמצעות הטלסקופ BICEP2 הממוקם ליד התחנה האנטארקטית אמונדסן-סקוט שבקוטב הדרומי שינויים קלים בקרינת הרקע הקוסמית, שמקורם בגלי הכבידה של התנפחות היקום. בתחילת 2014 פורסמו ממצאי המחקר של קובאץ על ידי מחלקת המחקר של האסטרופיזיקה באוניברסיטת הרווארד. המאמר צבר פופולריות רבה ואף כונה "האקדח המעשן של האינפלציה".
אימרה קינסקי
ביוגרפיה
בנו, גאבור קינסקי, נרצח במחנה הריכוז בוכנוולד בחורף 1944. אשתו ובתו שרדו את השואה בכך שנאלצו להיכנס תחילה לבנייני הטלאי הצהוב ואחר כך לגטו בודפשט. בתו, יהודית קינסקי, עשתה כל שביכולתה על מנת שדמות אביה ומורשתו האמנותית לא יישכחו.
אינפלציה קוסמית
בעקבות פרסום הממצאים התגלתה ביקורת בקרב קהילת המדע. במאי 2014 פרסם דייוויד ספרגל מאמר הטוען כי ייתכן שהאות של-BICEP2 זוהם על ידי האבק שמרחף בין הכוכבים בגלקסיה שלנו. המאמר שלו הסביר שהשדות המגנטיים של שביל החלב מניעים את האבק הגלקטי בדפוסי פיתול. אור הכוכבים חוזר מהאבק הזה בצורת זוהר מתפתל קלוש. חלק מהפוטונים של הזוהר הזה היו עלולים להתגנב לתמונה ולהתערבב עם הזוהר של המפץ הגדול בלי שהצוות ישים לב. בפברואר 2015 הודה צוות המחקר שקיימים פערים אלו.
מבוא
בסביבות 1930 גילה אדווין האבל כי האור מהגלקסיות המרוחקות עבר הסחה לאדום. ככל שהגלקסיה הייתה מרוחקת יותר, כך גדלה ההסחה לאדום. הפירוש הראשון שניתן לתופעה זו הוא שהגלקסיות מתרחקות מכדור הארץ. אך אם כדור הארץ אינו נמצא במיקום מרכזי מיוחד ומועדף ביקום, פירוש הדבר שכל הגלקסיות מתרחקות זו מזו, וככל שהמרחק ביניהן גדל, כך הן מתרחקות מהר יותר. כעת מקובלת הפרשנות לפיה המרחב והיקום מתפשטים, נושאים עמם את הגלקסיות הם הגורמים לתופעה זו. תצפיות רבות אחרות תומכות ומובילות לאותה מסקנה. עם זאת, במשך שנים רבות לא היה ברור מדוע היקום מתפשט, או מהו הגורם לתופעה זו.
בהתבסס על תצפיות ניסיוניות רבות ועבודה תאורטית, מאמינים כיום כי הסיבה לתופעה, שאותה זיהה האבל, היא שהמרחב עצמו מתרחב, וכי הוא התרחב במהירות רבה בשבריר השנייה הראשונה לאחר המפץ הגדול. התפשטות מסוג זה ידועה כ"התפשטות מטריקה". במונחים של מתמטיקה ופיזיקה, "מטריקה" היא מדד למרחק בין שתי נקודות במרחב העונה על רשימת מאפיינים ספציפית, והמונח מרמז שתחושת המרחק בתוך היקום עצמו משתנה, אם כי בשלב זה היא קטנה מכדי שניתן יהיה לראות את השפעתה בקנה מידה הקטן מהמרחב הבין-גלקטי.
ההסבר המודרני ל"התפשטות המטריקה" בחלל הוצע על ידי הפיזיקאי אלן גות בשנת 1979, תוך בחינת הבעיה מדוע לא נראים כיום מונופולים מגנטיים. הוא מצא שאם היקום מכיל שדה במצב "ריק קוונטי" חיובי-אנרגטי, הרי שעל פי תורת היחסות הכללית הוא זה הגורם להתרחבות מעריכית של המרחב. מהר מאוד הבינו כי הרחבה כזו תפתור בעיות רבות אחרות שנותרו ללא מענה לאורך שנים. בעיות אלה נובעות מהצורך למצוא התאמה בין התצפית ביקום כפי שהוא נראה כיום, לבין התנאים ראשוניים שבהם היה היקום כאשר החל להתהוות, או תנאים "מיוחדים" שהתקיימו מיד בתחילת המפץ הגדול. תאוריית האינפלציה פותרת במידה רבה גם את הבעיות הללו, ובכך הופכת את היקום שלנו לסביר הרבה יותר בהקשר של תורת המפץ הגדול.
טרם התגלה שדה פיזיקלי שאחראי לאינפלציה זו. עם זאת כבר עתה ניתן לקבוע ששדה זה יהיה שדה סקלרי. השדה הסקלרי היחסי הראשון שקיימו הוכח היה - שדה היגס. שדה היגס התגלה רק בשנים 2012–2013 ונמצא עדיין במחקר. כך שהמצב בו השדה האחראי לאינפלציה הקוסמית וההתרחבות המטרית טרם התגלה הוא סביר. השדה המוצע עם המערכת הקוונטית הצמודה לו (החלקיקים התת-אטומיים שקשורים אליו) זכו לכינוי ה"אינפלטון". אם תחום זה אינו קיים, יצטרכו המדענים להציע הסבר אחר לכל התצפיות המצביעות על כך שההתרחבות המטרית של החלל מוסיפה להתקיים גם כיום, אך לאט הרבה יותר מאשר בזמן האינפלציה הקוסמית.
התיאוריה
ליקום מתרחב יש בדרך כלל אופק קוסמולוגי, אשר באנלוגיה לאופק המוכר יותר מהארץ, הנגרם בגלל עקמומיות פני השטח של כדור הארץ. האופק הקוסמולוגי מסמן את הגבול בין חלק מהיקום שאותו יכול המתבונן לראות לבין החלק שלא ניתן לראותו. אור (או קרינה אחרת) הנפלטים על ידי גופים שמעבר לאופק הקוסמולוגי ביקום המאיץ לעולם לא יגיע לצופה, מכיוון שהמרחב שבין המתבונן לאובייקט מתרחב במהירות רבה מדי.
היקום הנצפה הוא קטע אחד של יקום לצד חלק אחר גדול הרבה יותר, שאינו ניתן לצפייה. החלקים האחרים של היקום, שמחוץ לאופק הקוסמולוגי, עדיין לא יכולים לתקשר עם כדור הארץ. במודל המפץ הגדול החם, ללא אינפלציה, האופק הקוסמולוגי גדל ומתפשט כך שבמהלך הזמן אזורים חדשים ניתנים לתצפית. עם זאת, כאשר צופה מקומי רואה אזור כזה לראשונה, הוא לא נראה שונה מכל אזור אחר בחלל שהצופה המקומי כבר ראה. קרינת הרקע הקוסמית שלו נמצאת כמעט באותה הטמפרטורה כמו קרינת הרקע של אזורים אחרים, עקמומיות בחלל-זמן מתפתחת באותו הקצב שבהם היא מתפתחת גם באזורים האחרים. מודל זה מציג תעלומה: כיצד יודעים האזורים החדשים האלה איזו טמפרטורה ואיזו עקמומיות היו אמורים להיות להם? הם לא יכלו ללמוד זאת על ידי קבלת איתותים, מכיוון שהם לא היו בעבר בתקשורת עם חרוט האור של העבר שלנו.
תאוריית האינפלציה הקוסמולוגית מסבירה אפוא מדוע הטמפרטורות ועקמומיות המרחב באזורים כה שונים הן כל כך דומות. יתרה מזו הדבר מבהיר מדוע העקמומיות הכוללת של קטע מחלל בזמן גלובלי קבוע היא אפס. תחזית זו מרמזת כי צפיפות החומר הרגיל ביחד עם החומר האפל ואנרגיית הריק ביקום צריכים להשתוות בדיוק לצפיפות הקריטית. זו גם בדיוק הצפיפות הנצפית של היקום. מה שמפתיע יותר, האינפלציה הקוסמולוגית מאפשרת לפיזיקאים לחשב את ההבדלים הזעירים בטמפרטורה של אזורים שונים הנובעים מתנודות קוונטיות בזמן ההתפשטות האינפלציונית. רבות מהתחזיות הכמותיות הללו אושרו.
יעקב בן-שאול
יעקב בן-שאול (נולד ב-1957 בחיפה) הוא סופר עברי ועתידן בתחום הזקנה.
ביוגרפיה
בין השנים 1992 – 1994 סיים תואר שני במינהל ציבורי, כולל הגשת תזה מחקרית שזכתה בפרס. בשנים 2009 – 2010 למד בחוג לגרונטולוגיה באוניברסיטת חיפה לימודי השלמה לדוקטורט. בשנת 2012 נמנה עם קבוצת 40 האישים שנבחרו לרגל השקת ארגון ידידי ובוגרי האוניברסיטה. בין השנים 1989 – 1992 היה יועץ השר הראשון לאיכות הסביבה ומשרדים נוספים. היה מהיזמים ואנשי העסקים הבולטים שפעלו בחיפה עד למיתון האינתיפאדה בשנים 2002 – 2003.
כתיבה אוטוביוגרפית
בשנת 2007 פרסם בן-שאול את ספר הניהול "למות כלכלית ולהישאר בחיים – ספר חובה למנהל המצליח", שבו תיעד באוטוביוגרפיה אישית את קריסת קבלניה הגדולים של חיפה, את מיתון 2003 ואת תחילת היווצרותה הנחותה כלכלית של "ישראל השנייה" בפריפריה. הספר נפתח במילים "מחר ב-10 אני מתאבד" וזכה לסיקור רב.
בספרו, במאמרים נוספים ובהרצאותיו של המחבר הוא תוקף בחריפות את חוסר החמלה בחברה הישראלית העכשווית החומרנית וקובל על יחס בתי המשפט כנגד מי שקרס כלכלית בתום לב במהלך האינתיפאדה.
כתיבה עתידנית
החל מספרו השני "מחזור החיים השני – החינוך החדש למחזורי חיים וקריירה" מתמודד המחבר עם התהליך המואץ של תוחלת החיים העולה בעולם המערבי וגיבושה של קבוצת גילאים חדשה, שעתידה להיות קבוצת הגיל הגדולה ביותר, של אנשים שיחוו מחזור פעיל נוסף. בספריו מציע בן-שאול דרכים להתמודד עם החיים הארוכים, לדוגמה, על ידי שינויים ביחסינו לקריירה, שלא יתבסס עוד על תפישת הזמן המוגבל ועל הצורך לשנות את כל האקסיומות עליהן עומדת כיום הפסיכולוגיה התעסוקתית.
לראשונה מופיעים רעיונותיו לגבי החמרה צפויה במצבן החברתי של הנשים, שינויים נדרשים במוסד הנישואים, שיחייבו חוזה חדש ובו מנגנון של גירושים אוטומטיים או שינויים צפויים במבנה רפואת המשפחה, שיביאו להיווצרותו של רופא מניעה ורפואת תחזוקה.
בספרו "מגה חיים", המחבר נותן את הפרשנות שלו לעובדה שמזה 50 שנה לא נכתבה תאוריה פסיכולוגית מקיפה בנושא הזקנה, וטוען שארגון הבריאות הבינלאומי טועה כשהוא משמר הגדרה גילאית אוניברסלית אחידה לזקנה המבוססת על גיל כרונולוגי. לדעתו, על ההגדרה להיות גמישה ולפיה אדם עובר להגדרה של זקן כאשר גילו שמונה שנים פחות מתוחלת החיים הממוצעת במקום ובחתך הסוציו-אקונומי שאליו הוא משתייך. על פי הגדרה זו, הרי אפילו באותה מדינה נמצא אנשים שיהיו זקנים על פי הגדרתם בגילאים שונים, כיוון שתוחלת החיים הממוצעת הרלוונטית לגביהם שונה. הספר יצא גם במהדורה בינלאומית. עת ניתנה אפשרות להורדה חופשית של הספר, הוא הגיע למקום השני ברשימת רבי המכר של אתר אמזון, בתחום הספרות הסוציו-פסיכולוגית.
הספר "לזרוס לונג בן 213" (Lazarus Long) נקרא על שם גיבור הספר "בני מתושלח", אותו כתב סופר המדע הבדיוני רוברט היינליין. במרכז הספר מוצגת דמותה של רפואת העתיד על בסיס מחקרים מדעיים המתקיימים כיום בישראל. בספר פרסום ראשון ל"מדד סינוף לזקנה", שהוא מבדק אישי ללא תלות בגיל כרונולוגי הנותן מענה לשאלה "האם אני זקן?". בפרק הסיום המחבר מעלה על נס את יעילותה של ה"גרונטולוגיה הנרטיבית", ככלי טיפולי עיקרי לאנשים בגיל הפרישה מעבודה, ומעבר לגיל זה. הספר הוכרז כספר העיון המסוקר ביותר בתקשורת בישראל לשנת 2012.
גרונטולוגיה מעשית
יעקב בן-שאול מרבה להופיע בתקשורת ומתאר את התמורות החלות בגיל היציאה לגמלאות, תוך הפיכת הגרונטולוגיה למקצוע מעשי. במסגרת הניסיון להתאמת חוק גיל הפרישה לעליה בתוחלת החיים, היה הראשון ליישם הערכה תפקודית כוללת כמדד לשאלת המשך ההעסקה, תוך המתמקדת בירידות תלויות גיל. הערכה זו מתבצעת כיום על ידי רופא גריאטרי ופסיכולוג תעסוקתי, וכוללת גם מבחנים ממוחשבים לגילוי ירידות קוגניטיביות.
דימיטר ברבאטוב
דימיטר איבנוב ברבאטוב (בבולגרית: Димитър Иванов Бербатов; נולד ב-30 בינואר 1981 בבלגואבגרד) הוא כדורגלן עבר בולגרי ששיחק בעמדת החלוץ.
טרם הגעתו לפולהאם שיחק ברבטוב במנצ'סטר יונייטד, טוטנהאם הוטספר, באייר לברקוזן וצסק"א סופיה. הוא הכובש המצטיין של נבחרת בולגריה בכל הזמנים עם 48 כיבושים, שימש כקפטן הנבחרת במשך כארבע שנים ובעונת היה למלך השערים של הפרמייר ליג.
ראשית חייו
ברבאטוב נולד בעיר בלגואבגרד. אביו, איוואן, היה כדורגלן ששיחק בקבוצת פירין בלגואבגרד המקומית ובצסק"א סופיה, ואימו, מרגריטה, הייתה שחקנית כדוריד. ברבטוב שיחק בילדותו בקבוצת הילדים של פירין המקומית, בטרם עבר לשחק בקבוצת הנוער של צסק"א סופיה. בילדותו העריץ את מרקו ואן באסטן, אך לאחר טורניר יורו 1996 בו היה אלן שירר למלך שערי הטורניר, ראה בו ברבאטוב מודל לחיקוי, והחל לאהוד את קבוצתו החדשה של שירר, ניוקאסל יונייטד.
תחילת הדרך
בשנת 1998 עבר ברבטוב מפירין למחלקת הנוער של צסק"א סופיה, קבוצתו לשעבר של אביו, ובעונת, בגיל 18, כבר ערך את הופעה הבכורה במדי הקבוצה הבוגרת. בעונתו הראשונה שותף ברבטוב ב-11 משחקי ליגה בהם תרם שלושה שערים. שלושה שערים נוספים אותם כבש בחמישה משחקים, סייעו לקבוצה להעפיל לגמר הגביע הבולגרי, בו ניצחה צסק"א 0–1 את ליטקס לובאץ' משער של ולנטין סטנצ'ב.
רכס דניאלס
רכס דניאלס (באנגלית: Daniels Range) הוא רכס הרים מרכזי בהרי USARP בארץ אואטס, שבאנטארקטיקה.
דימיטר ברבאטוב
תחילת הדרך
בזכות זכייתה בגביע הבולגרי, קיבלה צסק"א כרטיס לגביע אופ"א. בסיבוב המוקדמות הראשון, פגשה הקבוצה את ניוקאסל האנגלית בכיכבו של שירר, גיבור ילדותו של ברבאטוב, והודחה לאחר שהפסידה 2–4 בסיכום שני המשחקים. בעונה זו החל ברבאטוב לקנות לעצמו שם בליגה המקומית, הוא כבש 14 שערים ב-27 משחקי ליגה, וסייע לקבוצתו לסיים את העונה במקום השני בליגה. גם בפתיחת העונה הבאה, עונת המשיך ברבאטוב לשמור על יכולת כיבוש מרשימה. הוא כבש תשעה שערים ב-11 משחקים בליגה הבולגרית, והוסיף שבעה כיבושים, בהם חמישייה בניצחון 0–8 מול פ.צ. טירספול, בארבעה משחקים בלבד במוקדמות גביע אופ"א.
רכס דניאלס
אורכו של הרכס 80 קילומטרים; ורוחבו 16 קילומטרים.
דימיטר ברבאטוב
באייר לברקוזן
יכולתו הטובה של ברבאטוב לא נעלמה מעניהם של ציידי הכישרונות בליגות הבכירות, וב-1 בינואר 2001 הוא עבר בתמורה ל-1.3 מיליון אירו אל באייר לברקוזן מהבונדסליגה, וחתם על חוזה לארבע עונות וחצי. לאחר שבעה משחקים בקבוצת המילואים, בהם כבש שישה שערים, ערך ברבאטוב את הופעת הבכורה ב-10 בפברואר 2001 כשעלה כמחליף בניצחון הליגה מול פ.צ. קלן, אך שותף בהמשך העונה בחמישה משחקי ליגה נוספים בלבד.
רכס דניאלס
הרכס גובל בקרחון הארלין שמצפון לו, ובקרחון גרסיט שמדרום לו.
דימיטר ברבאטוב
באייר לברקוזן
בעונה הבאה, עונת, כבר היה ברבאטוב לגורם מרכזי יותר בקבוצה. הוא שותף ב-24 משחקי ליגה, בהם הבקיע שמונה שערים, ואף לקח חלק משמעותי בהעפלתה של לברקוזן עד לגמר טורניר ליגת האלופות, כולל שער שכבש בניצחון 2–4 במשחק הגומלין מול ליברפול בשלב רבע הגמר. הקבוצה סיימה את העונה במקום השני בליגה הגרמנית, נקודה אחת בלבד מהמקום הראשון. ברבטוב גם כבש שישה שערים בשישה משחקים בגביע הגרמני, כולל שער יתרון במשחק הגמר, בו הפסידה לבסוף הקבוצה בתוצאה 2–4 לשאלקה 04.
בעונת חוותה לברקוזן עונת משבר קבוצתית, וגם מקומו של ברבאטוב לא נפקד. הוא כבש ארבעה שערי ליגה בלבד ב-24 משחקים בהם שותף, והקבוצה כמעט שנשרה לליגת המשנה, אך לבסוף סיימה את העונה במקום ה-15, מקום אחד מעל. גם בליגת האלופות חוותה הקבוצה הצלחה פחותה מבעונה שקדמה לה, הקבוצה אמנם סיימה במקום השני בשלב הבתים, אך בשלב הבתים השני סיימה במקום האחרון, כשהפסידה בכל ששת משחקיה.
רכס דניאלס
גילוי ומיפוי הקרחון
הקרחון מופה לראשונה על ידי הסקר הגאולוגי של ארצות הברית בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1960–1963.
דימיטר ברבאטוב
באייר לברקוזן
בעונה הבאה, עונת, התאוששה הקבוצה, וברבאטוב החל לקנות לעצמו מעמד של שחקן מפתח. הוא היה למבקיע המצטיין של קבוצתו בליגה עם 16 כיבושים, והוליך אותה עד למקום השלישי בטבלה בסיום העונה. גם בעונה העוקבת המשיך ברבאטוב להיות בורג מרכזי במועדון. הוא סיים את העונה עם 20 שערי ליגה, והיה שנית למבקיע המצטיין של קבוצתו, והשלישי בטיבו בליגה. בעונת כבש ברבאטוב 21 שערים, הכובש המצטיין של קבוצתו בשלישית, ושני רק למירוסלב קלוזה בליגה הגרמנית כולה.
רכס דניאלס
מקור השם
שמו של הקרחון ניתן לו על ידי הוועדה המייעצת לשמות אנטארקטיים.
דימיטר ברבאטוב
המעבר לאנגליה
לאחר חמש עונות וחצי בליגה הגרמנית, עבר ברבאטוב לקראת עונת לשורותיה של טוטנהאם מהפרמייר ליג, ששילמה תמורתו 16 מיליון אירו, התמורה הגבוהה ביותר ששולמה עבור שחקן בולגרי. באוגוסט הוא ערך את הופעת הבכורה שלו במדי הקבוצה במשחק הליגה מול בולטון וונדררס, ושלושה ימים אחר כך כבש את שערו הראשון בניצחון הביתי מול שפילד יונייטד. הוא סיים את עונת הבכורה שלו ככובש המצטיין של הקבוצה בליגה עם 12 שערים, והוליך אותה עד למקום החמישי בסיום העונה, המיקום הגבוה ביותר של הקבוצה מאז עונת. גם במשחקי גביע אופ"א היה ברבאטוב למלך השערים של קבוצתו, הוא כבש שבעה שערים, בשמונה משחקים והעפיל עם הקבוצה עד שלב רבע-גמר הטורניר בו הודחה מול סביליה הספרדית.
בעונה הבאה, עונת היה ברבאטוב שוב לכובש המצטיין של קבוצתו, במשותף עם רובי קין, עם 23 שערים בכל המסגרות, מהם 15 שערי ליגה לשני החלוצים, ואף כבש רביעייה בניצחון 4–6 מול רדינג. בליגה התדרדרה הקבוצה עד למקום ה-11, אך זכתה בכרטיס לסיבוב המוקדמות הראשון של גביע אופ"א בזכות זכייתה בגביע הפוטבול ליג. במשחקי גביע אופ"א של אותה העונה תרם ברבאטוב חמישה שערים בשמונה משחקים, והגיע עם הקבוצה לשלב שמינית הגמר בו הודחה מול פ.ס.וו. איינדהובן בבעיטות הכרעה.
רכס דניאלס
מקור השם
הקרחון נקרא על שמו של השגריר פול סי. דניאלס (Paul C. Daniels ) אשר קידם מטעם ארצות הברית את ניסוח אמנת אנטארקטיקה בשנת 1959.
דימיטר ברבאטוב
מנצ'סטר יונייטד
ב-1 בספטמבר 2008 חתם במנצ'סטר יונייטד תמורת סכום העברה של 30.75 מיליון פאונד והשאלתו של פרייזר קמפבל, וערך את הופעת הבכורה, בה אף בישל שער לקרלוס טבס שלוש דקות מהפתיחה, בהפסד החוץ 1–2 לליברפול. בעונת הבכורה שלו היה ברבאטוב לכובש השלישי בטיבו בקבוצה במשחקי הליגה, אחרי כריסטיאנו רונאלדו וויין רוני, עם תשעה שערים, והרביעי בכל המסגרות עם 14. הוא סייע לקבוצה לזכות באליפות שלישית ברציפות, בגביע הפוטבול ליג, באליפות העולם לקבוצות ולהעפיל עד לגמר ליגת האלופות 2009 בו הפסידה לברצלונה. יונייטד העפילה עד לשלב חצי הגמר של הגביע האנגלי בו הודחה בבעיטות עונשין מ-11 מטרים מול אברטון. ברבאטוב ספג ביקורת קשה כשהחמיץ את הפנדל הראשון עם בעיטה חלשה למרכז השער, אותה עצר טים האוורד, שוערה של אברטון, בלא מאמץ.
רכס דניאלס
לקריאה נוספת
• Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 110
דימיטר ברבאטוב
מנצ'סטר יונייטד
לקראת תחילת העונה הבאה, עונת, עזב רונאלדו את הקבוצה ועבר לריאל מדריד. מאמן הקבוצה אלכס פרגוסון החל להעלות הרכב במערך של 5-4-1, עם רוני כחלוץ בודד, החלטה שדחקה את מקומו של ברבאטוב ברוטציה. ברבאטוב פתח את העונה בצורה חלשה, ובינואר אף התפרסמו ידיעות כי פרגוסון הציב לו אולטימטום כי יימכר אם לא ישפר את יכולתו עד לסיום העונה. למרות הפיחות במעמדו, הציג ברבאטוב שיפור ביכולתו, וחזר להרכב עקב פציעתו של ווין רוני. בסיכום העונה כבש ברבאטוב 12 שערי ליגה אך לא הצליח לסייע לקבוצה לזכות באליפות נוספת, כשסיימה במקום השני, רק נקודה אחת אחרי צ'לסי.
רכס דניאלס
לקריאה נוספת
• R. L. Oliver, P. R. James, J. B. Jago, Antarctic Earth Science, P 113
דימיטר ברבאטוב
מנצ'סטר יונייטד
בעונת קנה לעצמו ברבאטוב את מעמדו במנצ'סטר. הוא פתח את העונה עם שער בניצחון 1–3 מול צ'לסי במגן הצדקה, וכבש גם את השער הראשון של היונייטד בליגה, בניצחון הביתי 0–3 מול ניוקאסל יונייטד במחזור הפתיחה. הוא הבקיע שני שערים נוספים בשלושת המשחקים העוקבים בליגה, ובמחזור החמישי כבש שלושער בניצחון 2–3 מול ליברפול. בנובמבר הוא הבקיע חמישייה בניצחון הביתי 1–7 על בלקברן רוברס והיה לשחקן הרביעי בהיסטוריה של הפרמייר ליג שרושם את ההישג, ובינואר כבש חמישה שערים נוספים בשני משחקים, וסך של 13 שערים בשמונה משחקים. ברבאטוב סייע למנצ'סטר יונייטד לזכות באליפות כשבסיום העונה, עם 20 שערים בליגה, הוא הוכתר כמלך השערים של הפרמייר ליג. בליגת האלופות העפילה מנצ'סטר עד משחק הגמר בו הפסידה פעם נוספת לברצלונה.
רכס דניאלס
לקריאה נוספת
• J.W.Sheraton, R.S.Babcock, L.P.Black, D.Wyborn, C.C.Plummer, Petrogenesis of granitic rocks of the daniels range, northern victoria land, antarctica, Precambrian Research Volume 37, Issue 4, December 1987, Pages 267-286 https://doi.org/10.1016/0301-9268(87)90078-7
דימיטר ברבאטוב
מנצ'סטר יונייטד
על אף העונה הטובה שהפגין, דעך מעמדו של ברבאטוב בעיני פרגוסון בעונת. הוא שותף במשחקי הליגה רק ב-12 משחקים בהם פתח בחמישה בלבד, וכבש שבעה שערים.
רכס דניאלס
לקריאה נוספת
• R. S. Babcock C. C. Plummer J. W. Sheraton C. J. Adams, Geology of the Daniels Range, North Victoria Land, Antarctica, https://doi.org/10.1002/9781118664957.ch1
דימיטר ברבאטוב
המעבר לפולהאם
לאחר שלא מצא את מקומו בהרכבה של מנצ'סטר יונייטד, הביעו מספר קבוצות את התעניינותן בשירותיו של ברבאטוב. הוא דחה את הצעותיהן של יובנטוס ופיורנטינה מהסרייה א', וחתם במדי פולהאם אצל המאמן מרטין יול שאימן אותו כששיחק בטוטנהאם. ברבאטוב ערך את הופעת הבכורה שלו במדי הקבוצה בהפסד החוץ 0–3 לוסטהאם יונייטד, כשעלה כמחליף במחצית, ובמשחק העוקב הבקיע לראשונה במועדון כשכבש צמד מול וסט ברומיץ' אלביון בניצחון הביתי 0–3 על וסט ברומיץ' אלביון. ב-1 בינואר כבש ברבאטוב את השער הראשון של שנת 2013 נגד וסט ברומיץ' אלביון. ברבאטוב עזר לפולהאם בדרבי של לונדון נגד האקסית טוטנהאם כאשר קבע את תוצאת הסיום 0–1.
המעבר למונקו
ב-2 ביוני 2015 שוחרר השחקן מהקבוצה.
פאוק סלוניקי
ב-2 בספטמבר 2015 חתם ברבאטוב לעונה אחת בפאוק סלוניקי.
הנבחרת הלאומית
ברבאטוב ערך את הופעת הבכורה שלו במדי נבחרת בולגריה ב-17 בנובמבר 1999 כשעלה כמחליפו של אלכסנדר אלכסנדרוב בהפסד 0–1 במשחק הידידות מול. את שערו הראשון במדים הלאומיים כבש לאחר מספר חודשים, בהפסד 2–3 לנבחרת צ'ילה בפברואר 2000.
ברבאטוב המשיך וכבש חמישה שערים במוקדמות מונדיאל 2006, שישה במוקדמות יורו 2008 וחמישה נוספים, כולל שלושער מול במוקדמות מונדיאל 2010 ואף שימש כקפטן הנבחרת במשך כארבע שנים בין 2006 ל-2010, בטרם פרש ממנה ככובש המצטיין בכל הזמנים עם 48 שערים.
מחפש אותך
מחפש אותך הוא סינגל שהוקלט על ידי הזמר הישראלי אלון אולארצ'יק. את השירו הוציאה לאור בשנת 1997 חברת התקליטים NMC, והוא היה שיר הנושא של סדרת הטלוויזיה "צה"ל 1".
על השיר
השיר נכתב, הולחן והופק על אולארצ'יק. הוא הוצג כמועמד לכניסה למצעד הפזמונים השבועי של רשת ג' ב-15 ביוני 1997. בשבוע לאחר מכן דורג במקום ה-11 (הכניסה הגבוהה ביותר למצעד בשבוע זה). ב-20 ביולי עלה למקום השלישי, המיקום הגבוה ביותר אליו הגיע, שם שהה שבועיים רצופים. ב-31 באוגוסט, לאחר עשרה שבועות צעידה, יצא מהדירוג השבועי.
דרך מדינת קליפורניה מספר 1
תיאור הכביש
הכביש ממשיך ועובר במפרץ חצי הירח, לא רחוק משם ישנו מגדלור עתיק שנמצא בשמורת הטבע פיג'ן פוינט. דרומה יותר הכביש עובר דרך העיירה סנטה קרוז, ולאחר מכן ליד העיירות כרמל ומונטריי, שביניהן נמצא אזור בשם חוף החלוקים, שבו גרים כמה מהאנשים העשירים ביותר בארצות הברית. קהילה זו מציעה לתיירים מגוון של שירותי בריאות, ספא, מסלולי גולף וכדומה. כביש 17 מיל המתפתל לאורך החוף מספק נקודות רבות לתצפית.
הכביש ממשיך דרומה דרך צוקים מרשימים - Big Sur, שבאזורם נמצא חוף שאליו נוהרים אלפי אריות ים בתקופת הרבייה, ולאחר מכן ליד טירת הרסט שבנה איל העיתונות העשיר ויליאם רנדולף הרסט, ומהווה כיום מוזיאון בתשלום שבו נערכים סיורים מודרכים. הוא ממשיך דרך סנטה ברברה ומאליבו עד לוס אנג'לס. בהמשך עובר הכביש גם דרך חוף סנסט, קורונה דל מאר וחוף הלגונה במחוז אורנג'.
לאורך מרבית הדרך ניתן לצפות בסוגים רבים של נוף פראי, צמחייה ובעלי חיים רבים, ביניהם אריות ים, דולפינים, כלבי ים ויונקים ימיים נוספים.
לוטונג ממושקף
לוטונג ממושקף או לנגור ממושקף (שם מדעי: Trachypithecus obscurus) הוא מין מהסוג לוטונג שבמשפחת קופים בעלי זנב.
זהו קוף שוכן עצים באורך 42–61 סנטימטרים ומשקלו 6.5–7.4 קילוגרם. הוא בעל פרווה כהה אפורה עם פנים כחולות וגבות ושפתיים לבנות המקיפות את כל אזורם, מהם קיבל את השם. האף והלסתות קצרים, ויש על ראשו ציצת שערות.
קוף זה חי בטבע ביערות של מינמאר, תאילנד ובעיקר מלזיה. הוא מצוי בצמרות יערות הגשם וניזון בעיקר מעלים ומפירות שונים כמו הפיקוס.
הקופים שוכנים על העצים בקבוצה הכוללת בוגרים וצעירים ובראשם זכר בכיר.
סלמאן מצאלחה
סלמאן מצאלחה (בערבית: سلمان مصالحة; נולד ב-4 בנובמבר 1953) הוא משורר, מסאי, מתרגם ופובליציסט דרוזי-ישראלי, הכותב בערבית ובעברית.
קורות
מצאלחה תרגם מערבית לעברית את "זכר לשכחה", ספרו של מחמוד דרוויש על קורותיו בזמן המצור הישראלי על ביירות בשנת 1982, את הרומן "הצבר" מאת סחר ח'ליפה ואחרים.
בשנים האחרונות כותב מאמרי פובליציסטיקה בעיתון "הארץ".
בשנת 2022 השתתף בהקמת הוצאת סשת לתרגום מקביל של ספרי ילדים לעברית וערבית.
קישורים חיצוניים
מכּתביו:
אלווה למפקין
אלווה מור למפקין (באנגלית: Alva Moore Lumpkin) (13 בנובמבר 1886 – 1 באוגוסט 1941) היה פוליטיקאי אמריקני.
ביוגרפיה
בשנים 1911–1913 היה למפקין חבר בית הנבחרים של קרוליינה הדרומית. בשנת 1914 הוא מונה לחבר בוועדת ההתפייסות בין ארצות הברית לאורוגוואי. משנת 1918 הוא שימש עוזר ליועץ המשפטי של מדינת קרוליינה הדרומית, ובשנים 1922–1923 היה למפקין חבר בוועדת החנינות של המדינה.
למפקין כיהן כשופט בפועל בבית המשפט העליון של קרוליינה הדרומית בין השנים 1926–1934. בשנת 1939 הוא מונה לשופט בבית המשפט המחוזי למחוזות המערבי והמזרחי של המדינה, תפקיד בו הוא שימש עד מינויו לסנאט של ארצות הברית ב-17 ביולי 1941. הוא מונה לסנאט כמחליפו של הסנאטור המתפטר ג'יימס פרנסיס ברנס מטעם המפלגה הדמוקרטית, אך שבועיים לאחר מכן הוא נפטר בוושינגטון הבירה.
אחיותיו של למפקין הן הסופרות גרייס וקתרין למפקין.
יעקב דורצ'ין
ביוגרפיה
יעקב דורצ'ין נולד בחיפה. בשנת 1958 עבר עם הוריו לקיבוץ רמת דוד. את שירותו הצבאי עשה בחטיבת הצנחנים ולאחר שחרורו התגורר בקריית טבעון. בשנת 1967 הצטרף לקיבוץ כפר החורש שם הוא מתגורר עם משפחתו עד היום.
בקיבוץ פגש את הצייר יאיר גרבוז ובעזרתו החל להציג את יצירותיו בגלריות בתל אביב. בשנת 1968 הציג דורצ'ין לראשונה בתערוכה קבוצתית בגלריה "הקיבוץ". שנה לאחר מכן נערכה תערוכת היחיד הראשונה שלו בגלריה "מבט" שבתל אביב.
בשנת 1970 פרצה שרפה בסטודיו של דורצ'ין בקיבוץ וכל היצירות שהיו בה עלו באש, ביניהן יצרות שטרם הוצגו. דורצ'ין יצא לגרמניה שם הכיר את האמן הרב-תחומי יוזף בויס והושפע ממנו. עד אותה פגישה מכרעת נטה דורצ'ין להתמקד בציור, אך עם שובו לארץ החל לעסוק באופן נרחב יותר בפיסול וברישום.
בשנת 1983 הוצגה תערוכתו "מלאך בנוף אירי" בגלריה "גבעון" שבתל אביב. תערוכה זו סימנה מעבר לפיסול מאסיבי וחומרי שנמשך בפסלי הברזל שהציג בגלריה "הקיבוץ" בתל אביב בשנת 1984. משנת 1985 דורצ'ין מיוצג על ידי "גלריה גורדון" שבתל אביב.
בין התערוכות הקבוצתיות בהן הציג, דורצ'ין היה שותף לשתיים מתערוכות הנושא של קבוצת +10 בשנים 1968 ו-1969. כמו כן, השתתף בשנת 1986 בתערוכה המכוננת "דלות החומר כאיכות באמנות הישראלית" אותה אצרה שרה ברייטברג במוזיאון תל אביב לאמנות
בשנת 1990 ייצג את ישראל בבינאלה לאמנות בוונציה, תערוכה אותה אצר אדם ברוך. טרם נסיעתו לוונציה הוצגו היצירות במוזיאון לאמנות ישראלית ברמת-גן. לאחר הביאנלה התגורר דורצ'ין תקופה קצרה בארצות הברית ועבד לצד הפסל הנודע אנתוני קארו.
יצירה
בשנת 2009 נערכה תערוכת רטרוספקטיבה ליצירתו של דורצ'ין במוזיאון תל אביב במסגרתה פורסם קטלוג מקיף ומספר מאמרים. במאמרו תיאר אוצר התערוכה מרדכי עומר את יצירתו של דורצ'ין: "דומה שהמתח בין הקו לחומר תואם או מהדהד את המתח החוזר ועולה ללא הרף בכל עבודותיו של דורצ'ין – המתח בין הפואטי לקונקרטי, בין מסה שהיא בבחינת "נתון" לבין קו המבקש להיווצר מתוכה ו"להסתדר עמה" על מנת לשמר את המציאות האנושית החבויה בתוככי החומר."
פרסים
על יצירתו זכה דורצ'ין בפרסים רבים, בהם: פרס אוסקר פנדלר מטעם קיבוץ לוחמי הגטאות (1985), פרס אפטוביצר מטעם מוזיאון חיפה לאמנות (1998), פרס א.מ.ת (יחד עם יאיר גרבוז בשנת 2004), פרס מטעם קרן המדע והתרבות של משרד ראש הממשלה (2005), פרס אוייגן קולב לרישום ולתחריט (2006) ופרס ישראל לאמנות פלסטית (2011).
הוראה
בשנים 1978-1986 לימד דורצ'ין במכון לאמנות במכללת אורנים והיה ממקימי הסדנאות במקום.
בשנת 1991 החל ללמד בחוג לאמנות באוניברסיטת חיפה ובין השנים 1997 – 2002 כיהן כראש החוג לאמנות. בשנת 2007 הוענקה לו דרגת פרופסור מן המניין.
בשנת 2015 נבחר למנהל אמנותי בבית –הספר "בסיס לאמנות ותרבות" בהרצליה והשתתף בעיצוב תוכניות הלימודים ומטרות המוסד ואופיו. המוסד התווה דרך ומדיניות שמתבססים על עבודה דיסציפלינרית יסודית וארוכת טווח שבנויה על ליווי אינדיבידואלי של הסטודנטים. הוא עמד גם בראש המחלקה לפיסול שם הושם דגש על ראייה כוללת של המקצוע, הבנת החלל, חקר חומרים, מיומנות בתהליכים וידע רחב בתולדות האמנות יחד עם עבודה מרובה בסדנאות לימוד איטי ויסודי תוך כדי ניסוי וטעייה, חיפוש וניתוח.
זאב גולד
הרב זאב וולף גולד (כ"ט בשבט ה'תרמ"ט, 31 בינואר 1889 – כ"ז בניסן ה'תשט"ז, 8 באפריל 1956) היה רב ומנהיג יהודי במספר קהילות בארצות הברית. ממנהיגי תנועת המזרחי ומחותמי מגילת העצמאות.
ביוגרפיה
נולד בשצוצין שבפולין לרב יעקב מאיר בן הרב אברהם מרדכי קרבצ'ינסקי, שהיה רבן של איזבלין שפלך גרודנו, קאפולי שבפלך מינסק, ובסוף ימיו של העיר מריאמפולה הסמוכה לקובנה. בצעירותו היה חבר קרוב של הרב חיים עוזר גרודזנסקי, והקפיד לשמור עמו על קשרי ידידות ולימוד. בגיל 18 נשא לאישה את יוכבד בת הרב משה רייכלר, וישב על כיסא הרבנות של חותנו בעיר יוטיקה. היגר לארצות הברית בגיל 18 ובכניסה לשם שינה את שמו ל"גולד" (שם המשפחה של אמו היה גולדואסר).
בארצות הברית חי ופעל שנים רבות. שימש כרב הקהילה בשיקגו, סן פרנסיסקו, בורו פארק בניו יורק ועוד. היה ממייסדי בית הספר תלמוד תורה בויליאמסבורג וממייסדי ישיבת תורה ודעת, בה שימש מספר שנים כנשיא הישיבה. הוא שבחר את שמה: "ישיבת תורה ודעת", כשם ישיבתו של הרב יצחק יעקב ריינס בלידא, שבה למד בצעירותו. בפעילותו הציונית היה חבר הנהלת הקונגרס היהודי העולמי ויו"ר כבוד של הקרן הקיימת לישראל באמריקה. השתתף בקונגרסים ציוניים החל בקונגרס הי"ג והיה חבר הוועד הפועל הציוני.
בשנת ה'תרע"ג הופיע באספה של אגודת "תפארת מזרחי" בניו-יורק, אחת מהאגודות שהיוו את הניצנים הראשונים של "המזרחי" בארצות הברית, ומאז קשר את חייו בתנועה. בחורף ה'תרע"ד, חדשים מספר לפני פרוץ מלחמת העולם הראשונה, הזמין את הרב מאיר בר-אילן, שהיה אז מזכיר המזרחי העולמי בברלין, לבוא לניו-יורק ולארגן את עבודת המזרחי בארצות הברית. בוועידת המזרחי הראשונה בארצות הברית קיבל על עצמו לעבור בארצות הברית "מחוף אל חוף" לשם ארגון סניפים ועריכת מגביות.
עלה לארץ ישראל בשנת ה'תרפ"ד ומונה על ידי הרב אברהם יצחק הכהן קוק לרב נודד להעביר נאומים במושבות ובקיבוצים. היה ממייסדי הישיבה בכפר הרואה. מאוחר יותר היה חבר הנהלת הסוכנות היהודית וישב במשלחת היהודית לעצרת ארגון האו"ם בשנת 1946. בתפקידו בסוכנות עמד בראש המחלקה לפיתוח ירושלים.
נקרא לחזור לארצות הברית מטעם תנועת המזרחי, ובשנת ה'תרצ"ב נבחר לנשיא הסתדרות המזרחי באמריקה. בתקופת נשיאותו יסד את סניפי המזרחי באמריקה הדרומית. שימש בתפקיד עד ה'תרצ"ה, בה חזר לארץ ישראל, ושימש כיו"ר המרכז העולמי של המזרחי.
בשנות מלחמת העולם השנייה שהה באמריקה. לאחר גמר המלחמה כיהן מטעם המזרחי בהנהלת הסוכנות היהודית, בהתאם להחלטת הכינוס הציוני העולמי בלונדון, ה'תש"ה. היה חבר המשלחת היהודית לעצרת האו"ם בשנת ה'תש"ו. הופיע בפני ועדת החוץ של בית הנבחרים האמריקני, והצהיר על ההכרח להקמת מדינה יהודית בארץ ישראל. היה נציג התנועה במועצת המדינה הזמנית ונמנה עם חותמי מגילת העצמאות.
נפטר בירושלים בכ"ז בניסן ה'תשט"ז, ונקבר בבית הקברות סנהדריה ליד חברו לתנועת המזרחי, הרב מאיר בר-אילן.
חתנו הרב דב כ"ץ היה מנהל בתי הדין הרבניים וכתב את סדרת הספרים "תנועת המוסר".
הרב יוסף דב סולובייצ׳יק נאם עליו הספד שנקרא ׳בסתר ובגלוי׳ שהודפס בספר ׳דברי הגות והערכה׳.
בריגדת הבנים והבנות היהודים
בריגדת הבנים והבנות היהודים (אנגלית: Jewish Lads' and Girls' Brigade, בקיצור JLGB) היא תנועת הנוער היהודית הוותיקה באנגליה. הארגון הוקם בשנת 1895 על ידי אלברט גולדסמיד, קולונל בצבא הבריטי, במטרה לקדם ילדים של מהגרים יהודים עניים.
הארגון בנוי בהיררכיה כמו-צבאית, כשהחברים מתקדמים מתפקידי מש"ק, תפקיד נגד לתפקידי קצונה.
בכל שנה מתקיימים שני מחנות של התנועה. מחנה קיץ ומחנה חורף, בעיקר במחנה הקיץ (בחופש הגדול) מגיעות משלחות של בני נוער יהודים מכל העולם וביניהן גם ישראל. ממספר יישובים בארץ (רמת השרון, הרצליה, אלפי מנשה, קריית אונו, שדרות וכו׳) נבחרת קבוצה על ידי מיונים קפדניים ומבחנים בכישורים חברתיים ובשפה האנגלית. בכל קבוצה יש בממוצע 20 ילדים, המחנה הוא בסך-הכל כשבועיים (למשלחות מהעולם) וכשבוע למחנה עצמו באחריות הJLGB במתחם המסודר שארגנו.
הבריטים אף מצטרפים למשלחות העולמיות בסיורם בשבוע השני באתרי הבירה לונדון (ביג בן, לונדון איי, רחוב אוקספורד וכו׳) כדי לעזור בנסיעות בעיר ובניווט.
ה־JLGB מחלקים קבוצות מעורבבות של יהודים מישראל ומשאר המדינות במחנה (בריטניה, הולנד, צרפת ורוסיה) לקבוצות בשם פלטונים (platoon) ובקבוצות אלה עוברים החניכים פעילויות לאורך כל המחנה.
לכל פלטון יש שם ומורלים (שירי עידוד) כדי להבדיל בין כל קבוצה ובשביל המורל בתחרויות.
בכל שנה במחנה הקיץ יש נושא מיוחד וסביבו סובבות כל הפעילויות של המחנה וכל שמות הפלטונים קשורים אליו (לדוגמה: מחנה קיץ JLGB 2017 היה בנושא emoji ולכל פלטון ניתן שם של אמוג׳י אחר כגון: רובוט, מטרייה וכו׳).
לנגור נילגירי
לנגור נילגירי (שם מדעי: Semnopithecus johnii) הוא מין של קוף האנדמי לדרום הודו ושייך לסוג לנגור אפור. הוא מצוי בסכנת הכחדה בטבע.
קוף זה אנדמי להרי נילגירי שבדרום הרי גהט המערביים בדרומה של הודו. הוא מגיע לאורך 70 ס"מ ולמשקל 10 ק"ג. הוא שוכן על העצים ביערות הטרופיים והוא בעל פרווה כהה עם רעמת ראש בצבע חום-זהוב והראש שחור עם עיניים חומות. הזנב ארוך ומתפתל.
הקוף פעיל בחבורות קטנות והוא ניזון בעיקר מעלים ומפירות עצים. הוא יורד לקרקע לעיתים רחוקות.
סנפיר (פירושונים)
{{פירושונים|* סנפיר – איבר בגוף הדג או היונק הימי
ראו גם
}}
השמש של מוסקבה
השמש של מוסקבה (ברוסית: Солнце Москвы) הוא גלגל ענק בגובה 140 מטר ב"פארק העתיד בשטח ודנ"ח במוסקבה. גלגל ה"שמש של מוסקבה" הוא הגבוה ביותר באירופה, ועובר את גלגל "לונדון איי" בגובה 135 מטר, שנפתח במרץ 2000.
ה"שמש של מוסקבה" שונה מהגלגל הישן לא רק בגובה ובמיקום, אלא גם ברמה שונה לחלוטין של נוחות ובטיחות.
במקום מושבים פתוחים יש 30 קרונות סגורים, שכל אחד מהם יכול להכיל 15 אנשים. הם מצוידים במיזוג אוויר, חימום, מעקב וידאו, מדריך אודיו וכפתור אזעקה לתקשורת עם המפעיל. מסכי מידע תלויים בכל הקרונות.
ניתן לכוונן את מהירות הסיבוב של הגלגל, בממוצע, סיבוב אחד ייקח 18 דקות ו-40 שניות.
פתיחת הגלגל הענק ה"שמש של מוסקבה" התקיים ביום השנה ה-875 למוסקבה - 10 בספטמבר 2022.
פנינה להב
פנינה להב  (נולדה ב-1945) היא משפטנית המתמחה בהיסטוריה של המשפט הישראלי, חברת סגל הפקולטה למשפטים של אוניברסיטת בוסטון.
ביוגרפיה
להב סיימה בהצטיינות את לימודיה בפקולטה למשפטים באוניברסיטה העברית בירושלים, ועשתה את לימודי הדוקטורט באוניברסיטת ייל בארצות הברית, שם התמחתה במשפט חוקתי עם דגש על חופש הביטוי. בשנות השבעים חזרה לארץ ולימדה במשך ארבע שנים באוניברסיטה העברית. לאחר מכן עברה לארצות הברית והצטרפה לסגל הפקולטה למשפטים בבוסטון יוניברסיטי. לצד פעילותה האקדמית, נמנתה עם פעיליה הראשונים של האגודה לזכויות האזרח.
לזכותה של להב מספר הישגים חלוציים. היא הייתה הראשונה לבנות וללמד קורס על זכויות האדם וגם הראשונה ללמד קורס על מעמד וזכויות האשה בישראל בפקולטה למשפטים באוניברסיטה העברית. היא פרסמה את המאמר הביקורתי הראשון על מעמדה המשפטי של האשה בישראל (כתגובה למאמר הסנגוריה הנלהב של פליאה אלבק) המאמר הראשון שהציג את התפיסה והפסיקה של חופש הביטוי בישראל והמחקר הראשון על השפעות אמריקאיות על הפסיקה הישראלית.
זכתה במספר פרסים, ביניהם פרס על מפעל חיים בלימודי ישראל ופרס מלטון על הצטיינות בהוראה. שרתה כעמיתה במרכז ללימודים מתקדמים במדעי ההתנהגות בסטנפורד, קליפורניה והמרכז ללימודים מתקדמים באוניברסיטה העברית בירושלים. לימדה כפרופסור אורחת באוניברסיטת תל אביב ובמרכז הבינתחומי הרצליה. בין השנים 1997-1999 כהנה כנשיאת האגודה ללימודי ישראל.
כתיבתה
הידוע שבספריה הוא הביוגרפיה "ישראל במשפט - שמעון אגרנט והמאה הציונית", על שמעון אגרנט, לשעבר נשיא בית המשפט העליון. הספר משלב ביוגרפיה, היסטוריה וסוציולוגיה של ישראל עם היסטוריה של המשפט הישראלי בהקשרו הפילוסופי וההיסטורי. על הספר זכתה בפרס צלטנר בישראל ובפרס גרץ בארצות הברית/ ההיסטוריונית לורה קלמן, ביוגרפית עצמה, כנתה אותו "הביוגרפיה הטובה ביותר שקראתי מעודי". לאורך השנים פרסמה עשרות רבות של מחקרים, בעברית ובאנגלית, רבים מהם על שנותיו הראשונות של בית המשפט העליון בישראל. ב-2022 פורסם ספרה על גולדה מאיר, הסוקר את חייה ופעלה של ראשת הממשלה הרביעית של ישראל דרך עדשת המגדר.
להב פרסמה מספר ספרים ועשרות מאמרים בעברית ובאנגלית, בין השאר על חופש הביטוי, הזכות למידע, צנזורה ביטחונית, מלחמת סיני והמסגרת החוקתית של יציאה למלחמה, חוק שווי זכויות האשה ונשות הכותל. מספר ממאמריה תורגמו לרוסית.
נאה סלמיס פמגוסטה
היסטוריה
בעקבות מלחמת האזרחים ביוון שפרצה ב-1946 בין אנשי השמאל ואנשי הימין, מועדוני הספורט בפמגוסטה שהיו ימניים פוליטית הגבילו את הספורטאים המזוהים עם מחנה השמאל. אלו הקימו עקב כך את מועדון הספורט נאה סלמיס פמגוסטה, שכלל קבוצת כדורגל, ב-1948. לאחר שבהמשך השנה שחקני הקבוצה סירבו לחתום על הודעת תמיכה בצד הימני במלחמת האזרחים ותמכו בשחקנים המזוהים עם השמאל מקבוצות אחרות שסירבו לעשות זאת, הקבוצה לא הורשתה לשחק באצטדיון ג.ס.א., אשר בו שיחקו הקבוצות בפמגוסטה, במשך מספר שנים. הקבוצה שיחקה תחילה בכר דשא קטן בעיר, ובהמשך הצליחה לגייס כספים מהעירייה להקמת אצטדיון עירוני. בנייתו הושלמה ב-1952.
קבוצות נוספות שהוקמו באותה תקופה והזדהו עם השמאל הפוליטי סבלו מיחס דומה והן לא הורשו להירשם להתאחדות הכדורגל הקפריסאית. עקב כך הן הקימו בהמשך 1948 את פדרציית הכדורגל החובבנית של קפריסין, עם ליגה וגביע משלהם. המצב לא הואיל לכדורגל הקפריסאי ולאחר שכנועים רבים ההתאחדויות אוחדו ב-1953. עם זאת היחס הרע כלפי הקבוצות של הפדרציה נמשך, ורק חלק מהן הורשו לעבור ישירות לליגת העל הקפריסאית. בהסכם בין קבוצות הפדרציה נאה סלמיס פמגוסטה הייתה בין הקבוצות שהסכימו לשחק בליגה השנייה. כמו כן, הקבוצה חזרה לשחק באצטדיון ג.ס.א., והאצטדיון העירוני שימש אותם כמתחם אימונים. ב-1955, לאחר שתי עונות בליגה השנייה, הקבוצה עלתה לליגת העל הקפריסאית.
במהלך פלישת טורקיה לקפריסין ב-1974, הטורקים כבשו את פמגוסטה ותושביה היוונים של העיר ברחו לחלק שנותר בשליטה קפריסאית. המועדון עבר ביחד אתם ושיחק בערים ובאצטדיונים שונים עד שהתקבע באצטדיון אנטוניס פאפאדופולוס בלרנקה, ביחד עם אנורתוסיס פמגוסטה. ב-1979 הקבוצה ירדה למשך עונה אחת לליגה השנייה, ולאחריה חזרה לליגת העל.
ב-1990 הקבוצה זכתה בגביע הקפריסאי, ובהמשך אותה שנה היא זכתה בסופר קאפ. הודות לזכייתה בגביע השתתפה הקבוצה בעונה לאחר מכן בגביע אירופה למחזיקות הגביע, אך היא הודחה בסיבוב הראשון. ב-1991 נבנה בלרנקה אצטדיון אמוכוסטוס בשביל נאה סלמיס פמגוסטה, בעוד אנורתוסיס נותרו במקומם. בהמשך העשור הקבוצה השתתפה בגביע האינטרטוטו מספר פעמים, ללא הישגים משמעותיים.
רומני מלקו
רומני רומאניק מלקו ג'וניור (באנגלית: Romany Romanic Malco Jr; נולד ב 18 בנובמבר 1968) הוא שחקן, מדבב ומפיק מוזיקלי אמריקאי.
ביוגרפיה
מלקו נולד בברוקלין שבניו יורק למשפחה שהגיעה מטרינידד וטובגו ממערב הודו. כילד החל לעסוק בראפ. כשהחל לעבוד על הסרט המזיק כמפיק מוזיקלי ב-1997, פגש אותו ג'ון לגוויזאמו ועודד אותו לעסוק במשחק.
מועמדויות
פרס NAACP Image
פרסי הסרטים והטלוויזיה של MTV
פרס גילדת שחקני המסך
Movable Scaffolding System
MSS, ראשי תבות באנגלית: Movable Scaffolding System (מערכת פיגומים ניידת) היא שיטת בנייה לגשרים, שפותחה בנורווגיה, ומאז שנת 1971 הוקמו באמצעותה מאות גשרים ברחבי העולם. בישראל, נוסתה השיטה לראשונה בבניית גשר הרכבת מעל עמק איילון.
השיטה פותחה על ידי חברת ההנדסה הנורווגית סְטְרוּקְטוּרָס (Strukturas) כשיטה לחיסכון בעלויות הבנייה ובקיצור זמן ההקמה של גשרים. תחילה מקימים עמודים שיתמכו בגשר. לאחר מכן מניחים תבנית יציקה ענקית בין שני עמודים, ויוצקים לתוכה בטון בכמות גדולה, אף מאות מטרים מעוקבים של בטון. לאחר מכן מזיזים את התבנית על מסילות מיוחדות באמצעות כוחות הידראוליים אל המרווח שבין העמודים הבאים, וכך הלאה.
שלמה ונציה
שלמה ונציה (Shlomo Venezia; 29 בדצמבר 1923 - 1 באוקטובר 2012) מניצולי השואה שפרסמו את זכרונותיהם, במהלך השואה אולץ לעבוד בזונדרקומנדו במחנה ההשמדה אושוויץ-בירקנאו.
ביוגרפיה
ונציה נולד בסלוניקי, בה נעצר עם משפחתו במרץ 1944. הם גורשו למחנה ההשמדה אושוויץ-בירקנאו. בסלקציה שערכו הרופאים הנאצים, ובה כל מי שלא נקבע ככשיר לעבודה נשלח ישירות לתאי הגזים, ונציה ניצל יחד עם אחיו מוריס ושני בני דודיו. ונציה עבר את ההליך שחל על כל האסירים במחנה: תספורת, חיטוי, קעקוע של מספר על גבי זרוע שמאל וקבלת מדי אסיר. בסופו של ההליך ונציה נכלא באגף נפרד ומבודד במחנה שהיה בהסגר, לטענתם של הגרמנים הדבר נעשה כדי למנוע התפרצות של מגפה בשטח המחנה. לאחר 20 ימים בשטח ה"הסגר" ונציה שובץ ביחידת זונדרקומנדו של אחת מהמשרפות הגדולות בבירקנאו, שתפקידה היה לשרוף את גופות המתים שנאספו מתאי הגזים ולאסוף את רכושם. בתום פרק זמן קבוע, גם עובדי הכפייה הוצאו להורג על מנת שלא יוכלו לספר על שאירע במחנות במסגרת הפתרון הסופי.
ונציה היה חלק מיחידת הזונדרקומנדו במשך שישה חודשים. באושוויץ-בירקנאו אמו ושתי אחיותיו נרצחו.
ונציה היה מבין מעט הניצולים שהועבדו במחנות בזונדרקומנדו, והיחיד מביניהם שהיה ממוצא איטלקי. לאחר המלחמה, התחתן עם מאריקה איתה עבר לגור ברומא, שם נולדו להם 3 בנים. במשך כחמישים שנה לא סיפר את סיפורו, עד שבתחילת שנות ה-90 של המאה ה-20, הרגיש שהימין הקיצוני באיטליה הרים את ראשו ולדבריו "צלבי קרס החלו להופיע על קירות" ובתגובה החל לספר את זיכרונותיו. פרסם את זכרונותיו מהשואה בספר בשם "זונדרקומנדו אושוויץ" באוקטובר 2007. כאורח בתוכניות טלוויזיה, בבתי ספר, ובאירועי זיכרון לרגל השואה, הוא פנה לצעירים על מנת שיספרו גם הם על הטרגדיה הנוראה שהתחוללה באירופה בשואה. רוברטו בניני נעזר בו כיועץ לצורך הכנת תסריט הסרט "החיים יפים".
שופר גבריאל
שופר גבריאל (מכונה גם חצוצרת טוריצ'לי) הוא אובייקט מתמטי בעל שטח פנים אינסופי, אך נפח סופי. אובייקט זה הומצא על ידי אוונג'ליסטה טוריצ'לי אשר עסק בחישוב שטחים בחשבון האינטגרלי. שם האובייקט מושפע מהמלאך גבריאל אשר לפי האמונה הנוצרית יתקע בשופר ביום הדין, ברמיזה על תכונותיו המופלאות של האובייקט. ניתן לחשוב על השופר כעל גרסה תלת-ממדית של פתית השלג של קוך, אשר שטחו סופי אך היקפו אינסופי.
החוק הביוגנטי
שמאל|ממוזער|250px|איור המבוסס על דו"ח [[תצפית מדעית של ארנסט הקל שעל פיו נוסח החוק הביוגנטי1892. נטען שהאיור מבליט יתר על מידה את הדמיון בין המינים השונים ומתנגדי תורת האבולוציה אף טענו כי שגיאת ההסקה של הקל מתצפיותיו ואפילו התצפיות עצמן היו למעשה זיוף והונאה.]] החוק הביוגנטי (קרוי גם חוק הרקפיטולציה) הוא תאוריה מבית מדרשו של הביולוג וחוקר הטבע ארנסט הקל (1834-1919), שעל-פיה "האונטוגנזה (התפתחות הפרט) חוזרת על הפילוגנזה (התפתחותו האבולוציונית של המין כולו)". על-פי חוק זה, ההתפתחות האורגנית של יצור חי מהווה מעין תקציר של תולדות המין הטקסונומי שלו. למרות שהחוק חל באופן מסוים במקרים רבים, הוא אינו מקובל על הביולוגים בני ימינו כחוק. התפתחות העובר נותנת מקור להשערות על אודות מהלך האבולוציה, אך אין לראות בה חזרה שלמה על מהלך זה, אלא על חלקים ממנו וגם חזרה חלקית זו אינה מדויקת.
הגרסה המוקדמת לחוק מקורה ברעיונותיו של קרל ארנסט פון בר, מראשוני האמבריולוגים, שקבע כי בהתפתחות העובר מופיעות התכונות הכלליות, המשותפות לענפים קדומים יותר בעץ האבולוציוני, לפני התכונות המיוחדות, שנוצרו מאוחר יותר. לפיכך, בעל החיים העילאי עובר בהתפתחותו שלבי התפתחות הדומים לאלו של בעלי החיים שמהם התפתח. אכן, העובר המוגן מן הסביבה החיצונית יכול לשמר רכיבים מעברו ביתר קלות מן של הבוגר, החשוף ללחצים הישרדותיים מגוונים. הקל הוסיף על כך, וטען שהאמבריולוגיה לא רק שומרת על סדר ההופעה של קווי ההתפתחות הראשיים, אלא אף אינה מדלגת על שלבים מהותיים, וחוזרת על ההתפתחות כולה. הקל טען למעשה ששלבי התפתחות מוקדמים של יצור מייצגים את שלבי הבוגר של אבותיו האבולוציוניים, וזאת בסדר הכרונולוגי של התפתחות היצורים בשושלת זה מזה.
פון בר התנגד בחריפות לטענותיו של הקל, וטען כי אין לראות דמיון בין צורה עוברית של יצור אחד לצורתו הבוגרת של יצור קדום לו, אלא שישנו דמיון בין צורות עובריות של יצורים בעלי מוצא אבולוציוני משותף. למשל, שק השפיר הקיים בעובריהם של כל בעלי השפיר (דוגמת הזוחלים והיונקים), אינו קיים למעשה בצורת הבוגר של אף לא אחד מאבותיהם הפילוגנטיים. למעשה, גם האיור המפורסם של הקל אינו מוכיח דמיון בין צורת בוגר של היצורים הקדומים לעובריהם של היצורים המאוחרים יותר, כי אם דמיון בין צורות עובריות ראשוניות ההולך וקטן ככל שמתמשכת האונטוגנזה.
על-פי גרסתו החזקה של הקל לחוק הביוגנטי, אמורות התכונות הקדומות להתפתח בעובר במהירות הולכת וגדלה, כדי לפנות מקום לתוספת של תכונות בוגרות חדשות הנוצרות במהלך התפתחות המין. תאוצה זו אינה מתיישבת עם האופן שבו הגנים, דרך האנזימים שהם מייצרים, מפקחים על מהירותם של תהליכים: הקצב אינו יכול להיות מוגבר ללא גבול, ומוטציות עשויות לשנות - ומשנות - את התפתחות העובר ללא תלות בהיסטוריה האבולוציונית של המין.
עוד במאה ה-19 הצטברו דוגמאות שאינן עולות בקנה אחד עם החוק הביוגנטי, אלא שבתחילה נפטרו אלה כיוצאי דופן. אחר-כך, עם עליית האמבריולוגיה הניסויית, הפך החוק ללא אופנתי, וכשהובנו עקרונות התורשה המנדליאנית הוברר גם שהמנגנונים שעליהם הוא נשען בתחילה אינם נכונים.
עם כל זאת, האונטוגנזה של היונקים הולמת במידה רבה את החוק הביוגנטי. לדוגמה, בעובר האדם מופיע בשלב מוקדם זנב, הנעלם לפני הלידה, בהתאמה לקיומו של הזנב אצל ראשוני הזוחלים, עד להיעלמותו בקופי האדם. מאידך, ידוע ששלבים רבים בהתפתחות האדם נעשו על ידי קיצור או ביטול שלבים שונים בהתפתחות העובר. לדוגמה, גבו הזקוף של האדם הוא תוצאה של ביטול שלב כיפוף הגב כלפי החזית, הגורמת ליציבה הנטויה של השימפנזים. ואכן, לפג של שימפנזים יש גב זקוף כמו של אדם.
הדוגמה הממחישה שבין התפתחות העובר לבין ההתפתחות האבולוציונית קיים דמיון אך לא זהות ושמסקנותיו של הקל הן מסקנות מוגזמות מתצפיות תקינות היא דוגמה שנתן הקל עצמו: דוגמת זימי העובר. למרבית עוברי החולייתנים, כולל חולייתני היבשה, יש במהלך התפתחותם פתחים בלוע שדומים בצורתם לזימים. פתחים אלה נעלמים בהמשך התפתחות העובר. הקל טען שפתחים אלה הם זימים לכל דבר ושהעובר יכול לנשום בעזרתם כשם שדגים נושמים בעזרת זימים. כיום ידוע שהעובר אינו יכול להשתמש בפתחים אלה כדי לנשום. הופעת הפתחים היא הם שריד מנוון וחלקי לשלב באבולוציה ולא חזרה מדויקת על מהלך האבולוציה.
במשך השנים נעשה שימוש בחוק הביוגנטי כדי לנגח את תורת האבולוציה בטענה שהיא נשענת על ראיות שגויות ובלתי מדויקות. תומכי האבולוציה מתחו ביקורת על שימוש זה בטענה שמתנגדי האבולוציה "בונים דחליל" בדמות החוק הביוגנטי המייצג את האבולוציה, כשבפועל הביולוגיה המודרנית שוללת אותו והוא אינו מהווה חלק חיוני בה.
מעלה - בית הספר לקולנוע ולטלוויזיה
מעלה - הוא בית ספר לקולנוע, הממוקם במרכז העיר ירושלים. הוא הוקם בשנת 1989, ומאז מכשיר יוצרי קולנוע, במאים ותסריטאים לתעשיית הקולנוע והטלוויזיה. כיום הוא בית הספר לקולנוע היחיד בישראל שסרטיו הגיעו לגמר תחרות פרס BAFTA הבריטי לקולנוע - והוא אף זכה בפרס הראשון. מעלה בית הספר שוכן במבנה אבן בן 100 שנה המיועד לשימור ברחוב שבטי ישראל בשכונת מוסררה.
מנהלת בית הספר, מאז 2001, היא נטע אריאל. המנהל האקדמי הוא הבמאי והתסריטאי עמרי לוי.
היסטוריה
בית הספר הירושלמי הוקם על ידי עמותת מעלה, במטרה לתת מקום על המסך לקולות נוספים בחברה הישראלית, מתוך צורך שהתעורר בקרב הציבור הדתי לאומי לעסוק במקצועות התקשורת והקולנוע. בשנת 1995 עבר בית ספר מעלה לבניין אייקוני בגבול שכונת מוסררה, בבניין זה שכן גם משרדו הראשון של דוד בן-גוריון.
משנת 2017 נקרא בית הספר על שם אורי אליצור שהיה ממקימיו.
הכשרה קולנועית
מדי שנה מופקים בו סרטי גמר קצרים אשר משתתפים בעשרות פסטיבלי קולנוע בכל רחבי העולם. בוגריו יצרו את הסדרות המצליחות: אסירות, שבאבניקים (סדרת טלוויזיה), שטיסל, סרוגים (סדרת טלוויזיה), ועוד. 2 מבוגרות בית הספר הקימו את פסטיבל סרטי הנשים ירושלים אשר מתקיים מדי שנה בסינמטק ירושלים.
מאז הקמתו לומדים בו דתיים וחילוניים יחדיו, והופקו בו מאות סרטים עלילתיים ודוקומנטריים, אשר עוסקים לרוב בנושאים הקשורים לעולם האקטואליה היהודי והישראלי, לעיתים קרובות תוך נגיעה בנושאים ביקורתיים ושנויים במחלוקת. הדיון בנושאים רגישים בסרטי בית הספר הוביל לא פעם לסערות ודיונים פנימיים. כך למשל בעקבות הסרט העלילתי "ואהבת" של חיים אלבום, אשר מציג את סוגיית ההומוסקסואלים הדתיים בישראל.
במהלך מגפת הקורונה וסגירת שערי השמיים, יזם בית ספר מעלה סדרת מפגשי זום חודשית עם בכירי תעשיית הקולנוע הפתוחה לקהל הרחב. בסדרה השתתפו דייוויד שור (האוס), איילת זורר, הבמאי הסורי הגולה מנו חליל, רון לשם, דייוויד סאקס (משפחת סימפסון), הווארד גורדון (תיקים באפילה), דייוויד מאמט ועוד.
בשנת 2022 זכה סרט הגמר של מעלה 'ילדה מס' 60427' בבימויה של שולמית ליפשיץ ואוריאל ברקוביץ', במקום הראשון בתחרות פרסי הבאפטא של האקדמיה הבריטית לאומנויות הקולנוע והטלוויזיה, ובכך הפך לבית הספר לקולנוע הישראלי היחיד שהגיע למעמד זה.
בבית הספר שני מסלולי לימוד:
בנוסף, קיים מסלול מיוחד לנשים חרדיות שנקרא 'מעלה - השלוחה החרדית' - 2 שנות לימוד יום בשבוע, הלימודים, לנשים בלבד, כוללים את מקצועות היסוד של הקולנוע והכשרה מעשית, כולל הכשרה מקצועית ביצירת תוכן וידאו תדמיתי ופרסומי.
פעילות חברתית
במעלה קיים מרכז לווידאו-תרפיה המסייע לקבוצות שונות, כגון: נפגעי הלם וחרדה מפעולות טרור, משפחות שכולות, נוער בסיכון, וחיילים משוחררים הסובלים מפוסט-טראומה. כמו כן, מארח בית הספר קבוצות תלמידים מהארץ ומחוץ לה, כמו תגלית ומסע, הבאים ללמוד על הקונפליקטים של החברה הישראלית דרך צפייה בסרטים.
עמוס 1
עמוס 1 הוא לוויין תקשורת ישראלי, הראשון בסדרת לווייני התקשורת "עמוס".
היסטוריה
עמוס 1 שוגר ממרכז החלל הגיאני בגיאנה הצרפתית ב־16 במאי 1996 באמצעות טיל אריאן 4.
הלוויין נבנה על ידי התעשייה האווירית לישראל והיה בבעלותה, והוא שווק ותופעל בידי החברה הפרטית חלל תקשורת. משקלו היה 961 קילוגרמים. עמוס 1 היה ממוקם במסלול גיאוסינכרוני בקו אורך 4° מערב. בהמשך הוצב בקרבתו לוויין התקשורת הישראלי עמוס 2 ששוגר באמצעות משגר סויוז-פרגאט בסוף 2003.
עמוס 1 היה לוויין התקשורת הישראלי הראשון. הוא פותח על ידי התעשייה האווירית לישראל החל משנות ה-80, הלוויין כלל תתי-מערכות שפותחו בידי החברות DASA הגרמנית ו־Alcatel Espace הצרפתית. הוא שימש, בין השאר, לשירותי טלוויזיה ישירות לבתים (DTH/DBS) על ידי חברת YES ואחרים בארץ ועל ידי HBO וחברות נוספות באירופה.
לאחר שיגורו עתרה חברת "בזק" לבית המשפט שאסר זמנית על העברת שידורי טלוויזיה ורדיו של רשות השידור באמצעות הלוויין, זאת בטענה שהמכרז בו זכתה חברת חלל תקשורת לא היה תקין. עד שיגור עמוס 1, חברת בזק הפעילה את מערך תקשורת הלוויינים של ישראל, באמצעות לווייני תאגיד אינטלסאט (בזק גם החזיקה במניות התאגיד בשיעור של כ-0.7%).
מכיוון שהלוויין עמוס 1 מוקם בסמוך מאוד ללווין עמוס 2, הם שימשו למטרות קליטה ושידור בכדור הארץ כלוויין אחד. מכיוון שמכל הדלק של הלוויין הספיק לשימוש של 12 שנים בלבד, הוחלט שעמוס 1 יפעל עד שנת 2008 ואז הוחלף על ידי הלוויין עמוס 3 ששוגר באפריל 2008.
מכירה לאינטלסאט
העיתון Space News דיווח ב-24 באוגוסט 2009 על מכירת הלוויין עמוס 1 לתאגיד התקשורת הלוויינית אינטלסאט, שמתכוון להציב אותו בנקודה חדשה בחלל, שם ישמש כ"גרוטאת חלל" וישמור על מקום פנוי בחלל העמוס בלוויינים, עד להצבת לוויין אחר במקומו ואילו עמוס 1 יושמד בזהירות כדי שלא יותיר רסיסים בחלל.
מיתולוגיה נורדית
המיתולוגיה הנורדית (גם: המיתולוגיה הוויקינגית או המיתולוגיה הסקנדינבית) היא שם כולל למיתוסים הקדם-נוצריים של עמי סקנדינביה בתקופה שבה דיברו נורדית עתיקה. המיתולוגיה הנורדית היא ענף של המיתולוגיה הגרמאנית הרחבה יותר, והענף המתועד ביותר בה. עדיין, המקורות הנורדים הם חסרים, ולעיתים קרובות מציגים תמונה חלקית ביותר של המיתולוגיה או סותרים זה את זה.
המקורות הנורדים מאזכרים אלים רבים וישויות מסוגים שונים. הקשרים בין הישויות השונות מורכבים ומשתנים, ולרוב לאלים אין דמות ברורה וחד משמעית. היקום הנורדי מורכב מתשעה עולמות (עד כה לא נמצאו מקורות נורדיים המפרטים אודותיהם במדויק) שביניהם מקשר עץ מרכזי ענק בשם יגדראסיל.
מקורות
רוב המיתולוגיה הנורדית הועברה בעל פה וחלקים רבים ממנה אבדו. חלקים מסוימים הועלו על הכתב על ידי נוצרים, שהם עיקר המקורות אשר חוקרים מסתמכים עליהם. המיתולוגיה הנורדית, בסופו של דבר, נכתבה על ידי נוצרים, רובם איסלנדים. בעקבות כך, הידע על סיפורים מיתולוגיים הוא חלקי ביותר, ולעיתים ישנן סתירות בין המקורות השונים, כשהסיבה לכך לא תמיד ברורה.